**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL BEŠEIMININKIO TURTO PRIĖMIMO**

2020 m. liepos 16 d. Nr. 34-447

Lazdijai

Vadovaudamasi Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1 ir 2 dalimis, Alytaus apylinkės teismo 2020 m. liepos 1 d. sprendimu civilinėje byloje Nr. e2YT-4181-780/2020, Lazdijų rajono savivaldybės taryba n u s p r e n d ž i a:

1. Priimti Lazdijų rajono savivaldybės nuosavybėn ir perduoti Lazdijų rajono savivaldybės administracijai valdyti, naudoti ir disponuoti patikėjimo teise gyvenamąjį namą, esantį Žaliakalnio g., Kapčiamiesčio mstl., Lazdijų r. sav., kurio pradinė vertė – 1,00 Eur.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

### LAZDIJŲ RAJONO SAVIVALDYBĖS TARYBOS SPRENDIMO

**„DĖL BEŠEIMININKIO TURTO PRIĖMIMO“ PROJEKTO**

**AIŠKINAMASIS RAŠTAS**

2020-07-02

Lazdijų rajono savivaldybės tarybos sprendimo projektas „Dėl bešeimininkio turto priėmimo“ paruoštas vadovaujantis Lietuvos Respublikos vietos savivaldos įstatymo 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1 ir 2 dalimis, Alytaus apylinkės teismo 2020 m. liepos 1 d. sprendimu civilinėje byloje Nr. e2YT-4181-780/2020.

Šio projekto tikslas – priimti Lazdijų rajono savivaldybės nuosavybėn ir perduoti Lazdijų rajono savivaldybės administracijai valdyti, naudoti ir disponuoti patikėjimo teise gyvenamąjį namą, esantį Žaliakalnio g., Kapčiamiesčio mstl., Lazdijų r. sav., kurio pradinė vertė – 1,00 Eur.

Lazdijų rajono savivaldybės administracijos direktoriaus 2016 m. rugsėjo 6 d. įsakymu Nr. 10V-729 sudaryta komisija surašė gyvenamojo namo, kuris neturi savininkų (ar kurių savininkai nežinomi), apskaitos aktą ir jį paskelbė spaudoje, Lazdijų rajono savivaldybės interneto svetainėje bei seniūnijos skelbimų lentoje. Dėl minėto objekto niekas nesikreipė ir nepateikė dokumentų, patvirtinančių nuosavybės teises į šį objektą. Todėl minėtas objektas Alytaus apylinkės teismo 2020 m. liepos 1 d. sprendimu pripažintas bešeimininkiu turtu.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė